nvidia/miracl-vision huggingface dataset:
బీరం మస్తాన్‌ రావు

బీరం మస్తాన్‌ రావు (అక్టోబర్ 30, 1944 - జనవరి 28, 2014) రంగస్థల కళాకారుడు, నట శిక్షకుడు, తెలుగు సినిమా దర్శకులు. గుంటూరులో 1944 అక్టోబర్ 30న జన్మించిన మస్తాన్ రావు రంగస్థల కళాకారుడు. ప్రజా నాట్యమండలి, యువజన నాట్యమండలి, ఆంధ్ర ఆర్ట్ థియేటర్స్ వంటి సమాజాలలో చురుకైన పాత్ర పోషించారు. 1971లో నిర్మించిన "బాలమిత్రుల కథ" సినిమాలోని బాల నటులకు శిక్షణనిచ్చేందుకు బీరం చెన్నై వచ్చారు. తరువాత పలు చిత్రాలకు అసోసియేట్ దర్శకునిగా పనిచేశారు. గుంటూరు లోని సంగడిగుంట కు చెందిన బీరం మస్తాన్ రావు రంగస్థలం నుండి వెండితెరవైపు అడుగులు వేశారు. అల్లు రామలింగయ్య, సుత్తి వీరభద్రరావు, జమున, గరికపాటి రాజారావు తదితరులతో కలిసి నాటకాలు వేస్తూ వచ్చిన ఆయన 'రాజమనుషులు' అనే నాటకానికి గానూ నటుడిగా, దర్శకుడిగా మంచి పేరు తెచ్చుకున్నారు. బాలమిత్రుల కథ చిత్రంతో సహాయ దర్శకుడిగా సినిమా జీవితాన్ని ప్రారంభించారు. అనంతరం జీవనచదరంగం, దేవుడుచేసిన మనుషులు, కన్నె వయస్సు, శభాష్ పాపన్న, ఎదురులేని మనిషి, ఇంద్రధనస్సు తదితర చిత్రాలకు పనిచేశారు. దర్శకుడిగా ఆయనకు తొలిచిత్రం ఘట్టమనేని కృష్ణ - శ్రీదేవి జంటగా నటించిన బుర్రిపాలెం బుల్లోడు. అనంతరం సూర్యకాంతం ప్రధాన పాత్రలో గయ్యాలి గంగమ్మ, ఎన్టీఆర్ తో ప్రేమ సింహాసనం, కైకాల సత్యనారాయణ- కె.ఆర్
జెట్టి ఈశ్వరీబాయి

ఈశ్వరీ బాయి జెట్టి ఈశ్వరీబాయి (డిసెంబరు 1, 1918 - ఫిబ్రవరి 25, 1991) భారతీయ రిపబ్లికన్ పార్టీ నాయకురాలు, అంబేద్కరువాది, దళిత సంక్షేమకర్త. సమాజ సేవికురాలు. పూర్వపు హైదరాబాద్ సంస్థానంలో సామాజిక సేవారంగంలో గణనీయమైన కృషి సలిపిన వారిలో ఒకరు జెట్టి ఈశ్వరీబాయి. తరతరాల నుంచి సమాజంలో పీడనకు గురి అవుతూ, బానిసత్వంలో మగ్గుతూ అణగారిన ప్రజలకు విముక్తి కలిగించడానికి ఆమె ఎంతగానో కృషిచేశారు. హైదరాబాదు నగరంలో ఘోషా పద్ధతి పాటించే సాంప్రదాయం కొట్టిమిట్టాడుతున్న సమయంలోనే ఆమె సాంఘిక రంగంలో పనిచేశారు. ఈశ్వరీబాయి 1918, డిసెంబరు 1వ తేదీన సికింద్రాబాదు లోని చిలకలగూడ లో ఒక సామాన్య దళిత కుటుంబంలో జన్మించారు. తల్లి రాములమ్మ, తండ్రి బల్లెపు బలరామస్వామి. ఈమె తండ్రి నిజాం స్టేట్ రైల్వేస్‌లో పనిచేశారు. బలరామస్వామికి ఆరుగురు సంతానం. నలుగురు అబ్బాయిలు- బాబురావు, పాండురంగం, కిషన్, రవీందర్. ఇద్దరు అమ్మాయిలు - ఈశ్వరీబాయి, మాణికమ్మ. కొద్ది సంపాదనతోనే తన పిల్లలందరికీ చదువులు చెప్పించారు
పొత్తూరి విజయలక్ష్మి

పొత్తూరి విజయలక్ష్మి ప్రముఖ కథా రచయిత్రి. ఈవిడ హాస్య కథలకు, నవలలకూ ప్రసిద్ధురాలు. ఈమె జూలై 18, 1953న గుంటూరు జిల్లా యాజలి గ్రామంలో జన్మించారు. వల్లూరి సత్యవాణి, వల్లూరి వెంకటకృష్ణమూర్తి ఈమె తల్లిదండ్రులు. పీ.వీ. శివరావు తో ఈమె వివాహం 1970లో జరిగింది. వీరికి ఇద్దరు పిల్లలు శిరీష, ప్రవీణ్ కుమార్. ఈమె 1982లో రాయటం మొదలు పెట్టారు. మొదటి నవల ప్రేమలేఖ. ఇది శ్రీవారికి ప్రేమలేఖ అనే సినిమాగా తీయబడింది. ఈమె మొత్తం మీద 200 కథలు, 14 నవలలు, 3 సినిమాలు, 2 టీవీ సీరియల్స్ రూపొందించారు
సత్య నాదెళ్ల

సత్యనారాయణ నాదెళ్ల అలియాస్ సత్య నాదెళ్ల ఒక భారతీయ అమెరికన్ వ్యాపార నిర్వాహకుడు. 2014 ఫిబ్రవరి 4 న స్టీవ్ బామర్ తర్వాత మైక్రోసాఫ్ట్ సంస్థకు చీఫ్ ఎగ్జిక్యూటివ్ ఆఫీసర్ గా నియమితుడయ్యాడు. అంతకుముందు ఆయన మైక్రోసాఫ్ట్‌లో క్లౌడ్ అండ్ ఎంటర్‌ప్రైజెస్ విభాగానికి ఎగ్జిక్యూటివ్ వైస్ ప్రెసిడెంట్‌గా ఉన్నారు. మైక్రోసాఫ్ట్ ప్రస్తుత సీఈవో బామర్ 2015లోగా రిటైర్ కావాలనుకుంటున్నట్లు ప్రకటించిన నేపథ్యంలో వారసుడి అన్వేషణ అనివార్యమైంది. 1976 నుండి సంస్థ సహ వ్యవస్థాపకుడు బిల్ గేట్స్, స్టీవ్ బామర్ తర్వాత మూడవ సిఇఓగా సత్య నాదెళ్ల బాధ్యతలు చేపట్టాడు. ఇది భారతీయులకు, అందులోనూ తెలుగువాళ్లకు లభించడం అరుదైన విషయం. సీఈఓ ఎంపిక కోసం సంస్థ ఐదు నెలల పాటు కసరత్తు చేసి సత్యను ఎంపిక చేసింది. ఈ సంస్థ సీఈఓగా స్టీవ్ బామర్ సుదీర్ఘ కాలం పనిచేశారు. భారత ప్రభుత్వం 2021కి గాను సత్య నాదెళ్లకు పద్మభూషణ్ పురస్కారాన్ని ప్రకటించింది. ఆయనది అనంతపురం జిల్లా, ఎల్లనూరు మండలం, బుక్కాపురం గ్రామం. ఆయన తండ్రి బుక్కాపురం నాదెళ్ల యుగంధర్ 1962 బ్యాచ్‌కు చెందిన ఐఏఎస్ అధికారి. మార్క్సిస్టు దృక్పథం కలిగిన వాడు
అబిద్ హసన్ సఫ్రాని

జైహింద్ అనే నినాదం భారతదేశ స్వతంత్ర ఉద్యమంలో ఎంత గానో ఉత్తేజపరిచింది. ఈ నినాదాన్ని మొదటగా మేజర్ అబిద్ హసన్ సఫ్రాని గారు నినదించారు. ఈయన హైదరాబాదుకు చెందినవ్యక్తి. అబిద్ హసన్ హైదరాబాద్ నగరంలో ఒక ఉన్నత కుటుంబంలో 1912వ సంవత్సరంలో జన్మించారు. ఆయన తల్లి ఫక్రున్నీసా బేగం. ఆమెకు సరోజినీ నాయుడు సాంగత్యంలో దేశభక్తికై ఉద్యమించడం అలవాటు ఐంది. విదేశి వస్త్రాలను పరశురామ ప్రీతి చేసిన హైదరాబాద్ మొదటి మహిళగా నాయకుల, ప్రజల గౌరవం ఆమె పొందగలిగింది. మహాత్మాగాంధీ, నెహ్రూ, ఆజాద్ మొదలైన అగ్రనాయకులు ఆమెను 'అమ్మా జాన్' అని పిలిచేవారు. ఆమె ముగ్గురు కుమారులూ ఉన్నత విద్యావంతులే. దేశభక్తులే. నగరంలోని మతశక్తుల నుండి తప్పించుకోవడంలో వారెన్నో అపాయాలకు గురైనారు. సోదరులలో జ్యేష్టుడైన బద్రుల్ హసన్ 1925 సంవత్సరంలో గాంధీజీ నడిపిన 'యంగ్ ఇండియా' పత్రికను ఎడిట్ చేశారు
యుగోస్లేవియా

యుగ్స్లేనియా ఆగ్నేయ ఐరోపాలో ఒక దేశం. యుగోస్లేవియా (సెర్బో-క్రొయేషియన్, స్లొవేనే, మాసిడోనియా: జుగోస్లావిజ,జిరోక్నాంజ, [జుగొస్లాల్విజా]) 20 వ శతాబ్దానికి ఆగ్నేయ , మధ్య ఐరోపాలో ఒక దేశం అయింది. 1918 లో మొదటి ప్రపంచ యుద్ధం తరువాత స్లోవేనేలు, క్రోయాట్స్ , సెర్బ్స్ (ఇది మాజీ ఆస్ట్రో-హంగేరియన్ సామ్రాజ్యం భూభాగాల నుండి ఏర్పడినది) సెర్బ్స్, క్రోయాట్స్ , స్లోవేనేల విలీనం ద్వారా తాత్కాలిక దేశంగా ఉనికిలోకి వచ్చింది. [i] సెర్బియా గతంలో స్వతంత్ర సామ్రాజ్యం కారొడొడెవిక్ సెర్బియా రాయల్ హౌస్ యుగోస్లావ్ రాజవంశ రాజ్యంగా మారింది. యుగోస్లేవియా 1922 జూలై 13న పారిస్ అంబాసిడర్ల సదస్సులో అంతర్జాతీయ గుర్తింపు సంపాదించింది. ఒట్టోమన్ సామ్రాజ్యం , ఆస్ట్రియా-హంగరీలో భాగంగా ఉన్న ఈ దేశానికి శతాబ్దాల తర్వాత సౌత్ స్లావిక్ ప్రజల గౌరవార్ధం వారి పేరిట ఈ దేశం స్థాపించి మొదటి యూనియన్ను ఏర్పాటు చేశారు. 1929 అక్టోబరు 3 న యుగోస్లావియా రాజ్యానికి పేరు మార్చబడింది. 1941 ఏప్రిల్ 6 న యాక్సిస్ శక్తులు ఆక్రమించాయి. 1943 లో డెమొక్రాటిక్ ఫెడరల్ యుగోస్లావియా పర్షియన్ ఆటంకాన్ని అధిగమించి ప్రకటించబడింది. 1944 లో రాజు దీనిని చట్టబద్దమైన ప్రభుత్వంగా గుర్తించాడు. కాని నవంబరు 1945 లో రాచరికం రద్దు చేయబడింది. 1946 లో యుగోస్లేవియాకు ఫెడరల్ పీపుల్స్ రిపబ్లిక్ ఆఫ్ యుగోస్లేవియాగా పేరు మార్చబడి కమ్యూనిస్ట్ ప్రభుత్వం స్థాపించబడింది
కోసూరివారిపాలెం

"కోసూరివారిపాలెం" కృష్ణా జిల్లా మోపిదేవి మండలానికి చెందిన రెవెన్యూయేతర గ్రామం. గ్రామంలో చాలా మందికి ఇంటిపేరు "కోసూరు" అవ్వడం వలన ఆ పేరు వచ్చింది. సముద్రమట్టానికి 6 మీ.ఎత్తులో ఉంది.. కృష్ణా నది ఒడ్డునే ఉంది. రేపల్లె, మోపిదేవి, చల్లపల్లి, పెద్ద కళ్లేపల్లి, రావి వారిపాలెం, చిరువోల్లంక నార్త్, నాగాయతిప్ప, అవనిగడ్డ, పులిగడ్డ మోపిదేవి, అవనిగడ్డ నుండి రోడ్డు రవాణా సౌకర్యం ఉంది. రైల్వేస్టేషన్; విజయవాడ 64 కి.మీ.దూరంలో ఉంది మాతృభాష, రాజభాష బోధకులు లేకున్నా, ఈ పాఠశాలలో, 2014-15 విద్యా సంవత్సరంలో 10వ తరగతి విద్యార్థులు మొత్తం 14 మందీ ఉత్తీర్ణులై, పాఠశాలకు 100% ఉత్తీర్ణత సాధించారు. సనకా సౌభాగ్యలక్ష్మి, అను విద్యార్థిని, 9.7 గ్రేడ్ మార్కులతో ఉత్తీర్ణురాలై, పాఠశాలకూ, ఉపాధ్యాయులకూ, గ్రామానికీ పేరు తెచ్చిపెట్టినది
రంజని తెలుగు సాహితీ సమితి

రంజని తెలుగు సాహితి సమితి తెలుగు సాహిత్యం కోసం కృషి చేస్తున్న లాబాపేక్ష లేని సాహితీ సంస్థ. ఇధి 1961 లో ప్రారంభమైంది. హైదరాబాదులోని అకౌంటెంట్ జనరల్ (ఏజీ) ఆఫీసులోని ఉద్యోగులు మాత్రమే దీనిలో సభ్యులైనా సాహితీ సేవలో మాత్రం సాహితీమిత్రులందరినీ కలుపుకుంటుంది. ఈ సంస్థ పుస్తక / పత్రికా ప్రచురణ, సాహితీ కార్యక్రమాల నిర్వహణ, వచన కవితలు, పద్యకవితలు, కథల పోటీల నిర్వహణ, యువ సాహితీ వేత్తలకు ప్రోత్సాహం వంటి కార్యక్రమాలను చేస్తుంది. 1961 సెప్టెంబరు 22న రచయితల సభ ఏర్పాటు చేసి “ రంజని ” ఆవిర్భావానికి నాంది పలికారు. ఆ రోజు ఇసుకపల్లి దక్షిణామూర్తి సమావేశకర్తగా పదకొండు మందిసభ్యుల సంఘం ఏర్పడింది. "మీ చుట్టూ ఉన్న చీకటిని శపించవద్దు, ఒక దీపం ఎంత చిన్నదైనా వెలిగించండి." ఈ సాంప్రదాయ సామెత ప్రకారం 1961 లో హైదరాబాద్‌లోని అకౌంటెంట్ జనరల్ కార్యాలయంలో పనిచేస్తున్నకొంతమంది ఉద్యోగులకు ఈ ఆలోచన వచ్చింది. వారు తెలుగు సాహిత్య రంగం అభివృద్ధి ధ్యేయంగా కొన్ని వారాల వ్యవధిలో రచయితల సమావేశం ఏర్పాటు చేసారు. "రంజని" పేరిట కొత్త సాహిత్య సమాజాన్ని ఏర్పాటు చేయడానికి ఆ సమావేశంలో నిర్ణయం తీసుకున్నారు. 1961లో వెలిగించిన చిన్న దీపం ఇప్పుడు సాహితీ సౌరభాలను వెదజల్లుతూ ఉంది. ఇది తన కార్యక్రమాల ద్వారా హైదరాబాద్‌లోని అకౌంటెంట్స్ జనరల్ కార్యాలయాల అధికారులను, ఉద్యోగులను అలరించడమే కాదు, తెలుగు గురించి భారతీయ తనిఖీ, లెక్కల శాఖ (ఐఏ & ఏడీ) అధికారులలో అవగాహన కల్పించింది
లోక్‌సభ సభ్యులు

లోక్‌సభ భారత పార్లమెంటు లోని దిగువ సభ. భారతదేశ ఓటర్లనుండి దీని సభ్యులనుఎన్నుకోవటానిక ప్రతి ఐదు సంవత్సరాలకు ఒకసారి సార్వత్రిక ఎన్నికలు జరుగుతాయి.దీనికి ఎన్నికైన సభ్యులను లోక్‌సభ సభ్యులు అని పిలుస్తారు.
11వ లోక్‌సభ

11వ లోక్ సభ, ( 15 May 1996 – 4 December 1997) 1996 లో జరిగిన సాధారణ ఎన్నికల ద్వారా ఏర్పాటుచేయబడింది.ఏ పార్టీకి స్పష్టమయిన మెజారిటీ రాకపోవడం వల్ల సంకిర్ణ ప్రభుత్వం ఏర్పడింది.అటల్ బిహారీ వాజపేయి నాయకత్వంలో భారతీయ జనతా పార్టి అతిపెద్ద పార్టీగా అవతరించింది.అందువల్ల ఆనాటి అధ్యక్షుడు శంకర్ దయాళ్ శర్మ, వాజపేయిని ప్రభుత్వం ఏర్పాటు చేయుటకు ఆహ్వానించారు. అపుడు వాజపేయి భారత 10వ ప్రధానమంత్రిగా ఎన్నుకోబడ్డారు. కానీ బి.జె.పి ఇతర పార్టీల మద్దతును కూడగట్టుకొవటంలో విఫలమై, సభలో ఆధిక్యతను నిరూపించుకోలేకపోయింది. పార్లమెంటులో మెజారిటీ పొందలేమని స్పష్టమైన వెంటనే, 13 రోజుల అనంతరం వాజపేయి తన పదవికి రాజీనామా చేశారు. తరువాత యునైటెడ్ ఫ్రెంట్ 332 మంది సభ్యుల మద్దతుతో ప్రభుత్వాన్ని ఏర్పాటు చేసి జనతాదళ్ పార్టీకి చెందిన హెచ్.డి.దేవెగౌడను తమ నాయకుడిగా నియమించింది
అల్లోల ఇంద్రకరణ్ రెడ్డి

అల్లోల ఇంద్రకరణ్ రెడ్డి తెలంగాణ రాష్ట్రంకు చెందిన రాజకీయ నాయకుడు, మంత్రి. తెలంగాణ రాష్ట్ర సమితి తరపున నిర్మల్ శాసనసభ నియోజకవర్గం నుండి ప్రాతినిధ్యం వహిస్తున్నాడు. 2019 నుండి తెలంగాణ దేవాదాయ, న్యాయ, అటవీ శాఖల మంత్రిగా ఉన్నాడు. 2014 జనరల్ ఎన్నికల్లో బి.ఎస్.పి. అభ్యర్థిగా నిర్మల్ ఎమ్మెల్యేగా ఎన్నికయ్యాడు. తర్వాత టీఆర్ఎస్ పార్టీలో చేరాడు. ఉమ్మడి ఆంధ్రప్రదేశ్‌లోని ఆదిలాబాదు లోక్‌సభ నియోజకవర్గం నుండి 10వ, 14వ లోక్‌సభ సభ్యుడిగా కూడా పనిచేశాడు. ఇంద్రకరణ్ నిర్మల్ జిల్లా, నిర్మల్ మండలం ఎల్లపల్లిలో 1949 ఫిబ్రవరి 16న జన్మించాడు. ఈయన తండ్రి నారాయణరెడ్డి. ఇంద్రకరణ్ నిజామాబాదులోని గిరిజ ప్రభుత్వ కళాశాలలో బి
ఆముదపుకుటుంబము

ఆముదపు చెట్టు 2 - 5 అడుగుల ఎత్తువరకు పెరుగును. పుష్ప కోశము. ( పుష్పనిచోళము) 3--5 రక్షక పత్రము ఒకదానినొకటి తాకు చుండును. దళవలయము. లేదు. పుష్ప కోశము త్వరగా రాలి పోవును. నీచము. సంయుక్తము. కొండాముదము 3- 6 అడుగుల ఒకరు పెరుగును. కొమ్మలు గుండ్రము. లేగొమ్మలమీద మెత్తని యొకవిధమగు పొడి గలదు. మధుకోశము గలదు
10వ లోకసభ

10వ లోక్ సభ, (1991 జూన్ 20 – 1996 మే 10) 1991 లో జరిగిన సాథారణ ఎన్నికల ద్వారా ఏర్పాటు చేయబడింది. నలుగురు రాజ్యసభ సిట్టింగ్ సభ్యులు ఈ లోక్‌సభకు ఎన్నికైనారు. 1991 జూన్ 21 నుండి 1996 మే 16 వరకు భారత జాతీయ కాంగ్రెస్ పార్టీ నాయకుడు పి.వి.నరసింహారావు ప్రధానిగా ఉన్నాడు. ఈ ఎన్నికలలో భారత జాతీయ కాంగ్రెస్ 244 సీట్లను గెలుచుకుంది. అంతకు ముందు 9వ లోక్‌సభ కన్నా కాంగ్రెస్ పార్టీ 47 సీట్లు అధికంగా పొందింది. 1996 భారత సార్వత్రిక ఎన్నికల తరువాత 1996 మే 15 నుండి 11వ లోక్‌సభ ప్రారంభమైంది.
9వ లోక్‌సభ

9వ లోక్ సభ, ( 1989 డిసెంబరు 2 - 1991 మార్చి 13) 1989 లో జరిగిన సాధారణ ఎన్నికల ద్వారా ఏర్పాటుచేయబడింది. రాజ్యసభ నుండి 12 సిట్టింగ్ సభ్యులు 9వ లోక్‌సభకు ఎన్నికైనాడు. 1989 డిసెంబరు 2 నుండి 1990 నవంబరు 10 వరకు భారతీయ జనతా పార్టీ, వామపక్షాల మద్దతుతో విశ్వనాథ ప్రతాప్ సింగ్ ప్రధాని అయ్యాడు. భారత జాతీయ కాంగ్రెస్ 207 సీట్లను కోల్పోయింది. 1990 నవంబరు 10 నుండి 1991 జూన్ 21 వరకు రాజీవ్ గాంధీ సారథ్యంలోని భారత జాతీయ కాంగ్రెస్ పార్టీ బయటి నుండి మద్దతు యివ్వడం వలన చంద్రశేఖర్ ప్రధానమంత్రి అయ్యాడు. తరువాత 10వ లోక్‌సభ 1991 జూన్ 20 న ప్రారంభమైంది.
బండారు దత్తాత్రేయ

భారతీయ జనతా పార్టీకి చెందిన ప్రముఖ రాజకీయ నాయకుడైన బండారు దత్తాత్రేయ 1947 జూన్ 12న జన్మించారు. ఉస్మానియా విశ్వవిద్యాలయం నుంచి బీఎస్సీ పట్టా పొందారు. భారతీయ జనతా పార్టీ రాష్ట్ర అధ్యక్షులుగా పనిచేశారు. సికింద్రాబాదు లోక్‌సభ నియోజకవర్గం నుంచి పార్లమెంటుకు 3 సార్లు ఎన్నికైనారు. అటల్ బిహారీ వాజపేయి హయంలో కేంద్ర రైల్వేశాఖ సహాయమంత్రిగా పనిచేశారు. నరేంద్ర మోడీ మంత్రివర్గంలో కేంద్ర కార్మికశాఖ మంత్రిగా పనిచేశారు. దత్తాత్రేయ 2021 జులై 18న, హర్యానా 18వ గవర్నర్‌గా నియమితులయ్యారు. బండారు దత్తాత్రేయ 1947 జూన్ 12 వ తేదీన హైదరాబాద్‌ గౌలిగూడలో జన్మించాడు. ఆయన తండ్రి బండారు అంజయ్య, తల్లి బండారు ఈశ్వరమ్మ. హైద‌రాబాద్‌లోని ఉస్మానియా విశ్వ‌విద్యాల‌యం నుంచి ఆయ‌న డిగ్రీ పూర్తి చేశారు. బండారు దత్తాత్రేయ 1989 లో వసంతతో వివాహం జరిగింది. వారికీ ఇద్దరు పిల్లలు విజయలక్ష్మి, బండారు వైష్ణవ్
8వ లోకసభ

8వ లోక్ సభ (1984 డిసెంబరు 31 - 1989 నవంబరు 27) 1984 లో జరిగిన సాధారణ ఎన్నికల ద్వారా ఏర్పడినది. 1984 లో భారత సార్వత్రిక ఎన్నికల తరువాత రాజ్యసభ నుండి 9 మంది సిట్టింగ్ సభ్యులు 8 వ లోక్‌సభకు ఎన్నికయ్యారు. భారత జాతీయ కాంగ్రెస్‌కు చెందిన రాజీవ్ గాంధీ 1989 డిసెంబరు 2 వరకు ప్రధానిగా కొనసాగారు. ఈ 8 వ లోక్‌సభలో, భారత జాతీయ కాంగ్రెస్ పార్టీకి మునుపటి 7 వ లోక్‌సభ కంటే 30 సీట్లు ఎక్కువగా సంపాదించింది. తదుపరి 9 వ లోక్సభ 1989 భారత సార్వత్రిక ఎన్నికల తరువాత 1989 డిసెంబరు 2 న ఏర్పడింది. 1989 భారత సార్వత్రిక ఎన్నికల తరువాత 1989 డిసెంబరు 2 న 9వ లోక్‌సభ ప్రారంభమైంది.
7వ లోక్‌సభ

7వ లోక్ సభ, (1980 జనవరి 18 – 1984 డిసెంబరు 31) 1980 లో జరిగిన సాధారణ ఎన్నికల ద్వారా ఏర్పడింది. ఈ ఎన్నికలలో రాజ్యసభ నుండి 9 మంది సిట్టింగ్ సభ్యులు లోక్‌సభ సభ్యులుగా ఎన్నికైనారు. 1980 జనవరి 14న భారత ప్రధానమంత్రిగా ఇందిరా గాంధీ ప్రమాణ స్వీకారం చేసింది. ఈ ఎన్నికలలో భారత కాంగ్రెస్ తో పాటు దాని మిత్ర పక్షాలకు మొత్తం 373 సీట్లు వచ్చాయి. ఈలోక్‌సభలో 6వ లోక్‌సభలో కన్నా 286 సీట్లు అధికంగా వచ్చాయి. 1984 అక్టోబరు 31 న ఇందిరా గాంధీ హత్య తరువాత ఆమె కుమారుడు రాజీవ్ గాంధీ ప్రధానిగా బాధ్యతలు స్వీకరించాడు. 8వ లోక్‌సభ 1984 భారత సార్వత్రిక ఎన్నికల తరువాత 1984 డిసెంబరు 31న ఏర్పడింది. ఈ సభలో సుమారు 9.3% సభ్యులు ముస్లింలు. భారత దేశ చరిత్రలో 7వ లోక్‌సభలో అత్యధికంగా ముస్లిం పార్లమెంటు సభ్యులు ఎన్నికైనారు.
6వ లోక్‌సభ

6వ లోక్ సభ (1977 మార్చి 23 - 1979 ఆగస్టు 22 ) 1977 లో జరిగిన సాథారణ ఎన్నికల ద్వారా ఏర్పడినది. 1971 భారత సార్వత్రిక ఎన్నికల తరువాత రాజ్యసభ నుండి 11 మంది సిట్టింగ్ సభ్యులు 6 వ లోక్‌సభకు ఎన్నికయ్యారు. మునుపటి 5 వ లోక్‌సభ కంటే 233 సీట్లు ఎక్కువగా జనతా కూటమి 345 సీట్లను గెలుచుకున్న తరువాత 1977 మార్చి 24 న మొరార్జీ దేశాయ్ ప్రధాని అయ్యాడు. చరణ్ సింగ్ 1979 జూలై 28 న ప్రధాని పీఠాన్ని అధిష్టించి 1980 జనవరి 14 వరకు, 1980 భారత సార్వత్రిక ఎన్నికల తరువాత ఏర్పడిన 7 వ లోక్‌సభ వరకు ప్రధానిగా ఉన్నాడు. 6వ లోక్‌సభలో ఎన్నికైన వివిధపార్టీల బలాబలాలు ఈ క్రింది విధంగా ఉన్నాయి.
5వ లోకసభ

5వ లోక్ సభ, ( 1971 మార్చి 15- 1977 జనవరి 18 ) 1971 లో జరిగిన సాథారణ ఎన్నికల ద్వారా ఏర్పడినది. భారత దేశ పార్లమెంటులో ఇది దిగువ సభ. 1971 భారత సార్వత్రిక ఎన్నికల తరువాత రాజ్యసభ నుండి నలుగురు సిట్టింగ్ సభ్యులు 5 వ లోక్‌సభకు ఎన్నికయ్యారు. మునుపటి 4 వ లోక్‌సభలో ఈ లోక్‌సభకు కూడా ఇందిరా గాంధీ ప్రధాని. ఏదేమైనా 1977 భారత సార్వత్రిక ఎన్నికల తరువాత ఏర్పడిన తదుపరి 6 వ లోక్‌సభలో భారత జాతీయ కాంగ్రెస్ 217 సీట్లను కోల్పోయింది. 5వ లోక్‌సభకు ఎన్నికైన వివిధ పార్టీల బలాబలాలు ఈ క్రింది విధంగా ఉన్నాయి.
4వ లోకసభ

4వ లోక్ సభ, ( 1967 మార్చి 4 – 1970 డిసెంబరు 27) 1967 లో జరిగిన సాధారణ ఎన్నికల ద్వారా ఏర్పడింది. భారత పార్లమెంటులో దిగువ సభ అయిన లోక్‌సభలో రాజ్యసభ నుండి 13 మంది సిట్టింగ్ సభ్యులు 4వ లోక్‌సభకు ఎన్నికయ్యారు. మునుపటి 3 వ లోక్‌సభలో, 1971 భారత సార్వత్రిక ఎన్నికల తరువాత ఏర్పడిన తదుపరి 5 వ లోక్‌సభలో ప్రధానమంత్రిగా ఇందిరా గాంధీ ఉంది. పార్టీ పేరు (మొత్తం 520)
3వ లోక్‌సభ

3వ లోక్‌సభ, (1962 ఏప్రిల్ 2 - 1967 మార్చి 3) 1962 లో జరిగిన సాధారణ ఎన్నికల ద్వారా ఏర్పడింది. భారత పార్లమెంటులో దిగువ సభ అయిన ఈ లోక్ సభలో 494 సీట్లకు ఎన్నికలు జరిగాయి. అందులో భారత జాతీయ కాంగ్రెస్ 361 సీట్లు గెలుచుకుంది. 1962 భారత సార్వత్రిక ఎన్నికల తరువాత రాజ్యసభ నుండి 14 మంది సిట్టింగ్ సభ్యులు 2 వ లోక్‌సబకు ఎన్నికయ్యారు. జవహర్‌లాల్ నెహ్రూ తాను 1964 మే 27 న మరణించే వరకు 1 వ లోక్‌సభ, 2 వ లోక్‌సభలో ప్రధానమంత్రిగా ఉన్నాడు. లాల్ బహదూర్ శాస్త్రి 1964 జూన్ 9 న ప్రధాని కావడానికి ముందు గుల్జారిలాల్ నందా 13 రోజుల పాటు ప్రధానమంత్రి అయ్యాడు. 1966 జనవరి 11 న లాల్ బహదూర్ శాస్త్రి మరణించిన తరువాత నందా 13 రోజుల పాటు మళ్లీ ప్రధానమంత్రి అయ్యాడు. తరువాత ఉత్తర ప్రదేశ్ నుండి రాజ్యసభ సభ్యురాలైన ఇందిరా గాంధీ 1966 జనవరి 24 న ప్రధాని అయింది. తరువాతి 4 వ లోక్‌సభ 1967 భారత సార్వత్రిక ఎన్నికల తరువాత 1967 మార్చి 4 న ఏర్పడింది. పార్టీ పేరు (మొత్తం 494) ఆంధ్రప్రదేశ్ నుండి ఎన్నికైన 3వ లోక్‌సభ సభ్యులు ఈ జాబితాలో చూడవచ్చు
2వ లోకసభ

2వ లోక్ సభ (1957 ఏప్రిల్ 5 - 1962 మార్చి 31) 1957 లో సాథారణ ఎన్నికల ద్వారా ఏర్పడినది. ఈ లోక్‌సబ 5 సంవత్సరాల పూర్తి కాలం ఉంది. 1962 వరకు కొనసాగింది. 1957 లో జరిగిన భారత సార్వత్రిక ఎన్నికల తరువాత రాజ్యసభ నుండి 15 మంది సిట్టింగ్ సభ్యులు 2 వ లోక్‌సభకు ఎన్నికయ్యారు. ఈ దిగువవారు 2వ లోక్‌సభ సభ్యులుగా పనిచేసారు. Party Name (total 494)
దుర్వాయుగ్మం

దుర్వాయుగ్మం శాస్త్రీయ నామం సైనోడన్ డక్టైలన్. దీనిని బెర్ముడా గ్రాస్, ఎతన గ్రాస్, డుబో, డాగ్స్ టీత్ గ్రాస్, బహామా గ్రాస్, డెవిల్స్ గ్రాస్, కాచ్ గ్రాస్, ఇండియన్ డోబ్, అరుగంపుల్, గ్రామా, వైర్ గ్రాస్ వంటి నామాలతో వివిధ ప్రాంతాలలో పిలుస్తారు. ఇది ప్రపంచ వ్యాప్తంగా లభ్యమవుతుంది. ఇది ఐరోపా, ఆఫ్రికా, ఆస్ట్రేలియా తో పాటు ఆసియాలో బాగా లభ్యమవుతుంది. ఇది అమెరికాకు పరిచయం చేయబడింది ఇది బెర్ముడాకు చెందినది కానప్పటికీ, ఇది అక్కడ విస్తారంగా ఆక్రమించే జాతి. బెర్ముడాలో దీనిని క్రాబ్ గ్రాస్ అని పిలుస్తారు ఈ పత్రి వినాయక చవితి రోజున వినాయకునికి పూజచేసుకునే ఏకవింశతి పత్రపూజ క్రమంలో మూడవది. రెండు కొనలు కలిగి ఉన్న జంట గరిక. ఇది ఎక్కడపడితే అక్కడ పెరుగుతుంది. సులభంగా లభ్యమవుతుంది. ఈ ఆకు పచ్చ రంగులో ఉంటుంది. ఆకారం అస్తవ్యస్తంగా ఉంటుంది. పరిమాణం చిన్నది
టి.జీవన్ రెడ్డి

తాటిపర్తి జీవన్ రెడ్డి కాంగ్రెస్ పార్టీకి తెలంగాణ రాష్ట్రానికి చెందిన రాజకీయ నాయకుడు.2019లో తెలంగాణ శాసనమండలికి జరిగిన ఎన్నికల్లో నిజామాబాద్, ఆదిలాబాద్, మెదక్, కరీంనగర్ జిల్లాల పట్టభద్రుల నియోజకవర్గం నుండి పోటీ చేసి ఎమ్మెల్సీగా ఎన్నికయ్యాడు. 2018 లో జరిగిన తెలంగాణ ముందస్తు ఎన్నికలో కాంగ్రెస్ పార్టీ తరపున పోటీ చేసి తన ప్రత్యర్థి తెలంగాణ రాష్ట్ర సమితి పార్టీ తరపున పోటీ చేసిన ఎమ్. సంజయ్ కుమార్ పై 61,185 ఓట్ల మెజార్టీతో ఓడిపోయారు. తాటిపర్తి జీవన్ రెడ్డి కరీంనగర్ జిల్లా పెగడపల్లి మండలం బత్కేపల్లిలో మే 1, 1952న జన్మించారు. ఉస్మానియా విశ్వవిద్యాలయం నుంచి బీఏ, ఎల్‌ఎల్‌బి పూర్తిచేశారు. జీవన్ రెడ్డి అహల్య దేవి వివాహం చేసుకున్నాడు. ఈ దంపతులకు రామచంద్ర రెడ్డి, బాలకృష్ణ రెడ్డి, చంద్ర కృష్ణ రెడ్డి అనే ముగ్గురు కుమారులు ఉన్నారు. జీవన్ రెడ్డి జగిత్యాల శాసనసభ నియోజకవర్గం నుండి ఆరుసార్లు శాసనసభకు ఎన్నికై మూడుసార్లు ఉమ్మడి ఆంధ్రప్రదేశ్ రాష్ట్రంలో మంత్రిగా పనిచేశాడు. ఆయన 1983లో టీడీపీలో చేరి జగిత్యాల శాసనసభ నియోజకవర్గం నుండి ఎమ్మెల్యేగా తొలిసారి శాసనసభలో అడుగుపెట్టి ఎన్టీఆర్ మంత్రివర్గంలో ఎక్సైజ్ శాఖ మంత్రిగా, నాదెండ్ల భాస్కరరావు మంత్రివర్గంలో పంచాయతీ రాజ్ శాఖ మంత్రిగా బాధ్యతలు నిర్వహించాడు. ఎన్‌టీ రామారావు 1985లో ప్రభుత్వం రద్దు చేయడంతో తిరిగి జరిగిన ఎన్నికల్లో ఆయన కాంగ్రెస్ పార్టీలో చేరి 1985లో కాంగ్రెస్ అభ్యర్థిగా పోటీ చేసి టీడీపీ అభ్యర్థి గొడిశెల రాజేశం గౌడ్ చేతిలో ఓడిపోయాడు. జీవన్ రెడ్డి 1989లో రెండోసారి ఎమ్మెల్యేగా ఎన్నికై, 1994లో ఓడిపోయి 1996 ఉప ఎన్నికలో గెలిచి 1999, 2004లో జరిగిన ఎన్నికల్లో గెలిచి హ్యాట్రిక్ విజయం సాధించాడు
పాలడుగు (మోత్కూర్)

పాలడుగు, తెలంగాణ రాష్ట్రం, యాదాద్రి భువనగిరి జిల్లా, మోతుకూరు మండలంలోని గ్రామం. ఇది మండల కేంద్రమైన మోత్కూరు నుండి 8 కి. మీ. దూరం లోను, సమీప పట్టణమైన భువనగిరి నుండి 35 కి. మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత నల్గొండ జిల్లాలోని ఇదే మండలంలో ఉండేది. 2011 భారత జనగణన గణాంకాల ప్రకారం ఈ గ్రామం 504 ఇళ్లతో, 1963 జనాభాతో 1299 హెక్టార్లలో విస్తరించి ఉంది. గ్రామంలో మగవారి సంఖ్య 980, ఆడవారి సంఖ్య 983. షెడ్యూల్డ్ కులాల సంఖ్య 411 కాగా షెడ్యూల్డ్ తెగల సంఖ్య 12. గ్రామం యొక్క జనగణన లొకేషన్ కోడ్ 576693.పిన్ కోడ్: 508277
బూజు

వందల కొలది అడుగులెత్తు పెరుగు మహా వృక్షములతో గలిసి వ్రేలెడెత్తు లేని కుక్క గొడుగులును, దెప్పల మీద బుట్టు బూజును కూడా మొక్కలే యనిన నవ్వుల మాటల వలె దోచునేమో కాని, యివియు మొక్కలే. కాని అన్ని మొక్కల యందు నుండు ఆకు పచ్చని రంగు గాని, వేరు కొమ్మ ఆకు అనుభేదము గాని వీని యందు లేదు. వీని స్థితి గతులే వేరు. బూజునకు పెరుగ వచ్చు చోటు, పెరుగ రాని చోటు అని లేదు. ఎచ్చట ఆహార పదార్థము దొరుకునో, అచ్చట కొంచెము చోటు చిక్కిన యెడల ప్రవేశించి నాటుకొని విజృంభించును; చెట్ల మీద, దూలముల మీద పేడ కుప్పల మీదను, చెప్పుల మీద, పౌరుగుల మీద, అన్ని చోట్లను నివి పెరుగ గలవు. బూజు చూటుటకంత నొక రీగిగ నున్నను దాని లోను చాల జాతులు గలవు. కొన్ని యెచ్చట నైన పెరుగ గలవు. కొన్ని జీవ పదార్థములు మీదనే గాని పెరుగ జాలవు. మరి కొన్ని పురుగుల మీదనే గాని జీవింపలేవు. బూజులో కొన్ని జాతులు సదా పరాన్న భుక్కులే. అనాగా నితర ప్రాణుల మీద మొలచుచు అవి సంపాదించుకొనిన ఆహారమును దినును గాని తాము పాటు పడి సంపాదించు కొన లేవు. మరి కొన్ని చచ్చి కుళ్ళు చున్న పదార్థముల మీదను తోలు మొదలగు నొకప్పుడు సజీవములైన పదార్థముల మీద గాని పెరుగ లేవు
హార్మోన్ సమస్యలు

మారుతున్న కాలంలో హైపోథైరాయిడ్, పీసీఓడీ, సంతానలేమి, డయాబెటిస్ వంటి దీర్ఘకాలిక జబ్బుల గురించి వింటున్నాము. ఇవన్నీ హార్మోన్ అసమతుల్యతల వలన వచ్చే జబ్బులే. ఇవి కాకుండా ఇంకా చాలా హార్మోన్‌లు మానవ శరీరాన్ని ప్రభావితం చేస్తాయి. హార్మోన్లు పాలీపెస్టైడ్‌తో నిర్మితమైన రసాయన వాహకాలు. ఇవి శరీరంలో ఒక ప్రాంత కణజాలం, అవయవాల నుండి ఉత్పత్తి అయి, వివిధ శరీర భాగాలకు రక్తం ద్వారా ప్రవహించి నిర్దిష్ట అవయవాన్ని ప్రభావితం చేసి జీవప్రక్రియల సమతుల్యతకు తోడ్పడుతాయి. ఈ హార్మోన్‌లు ఎండోక్రైన్, ఎక్సోక్రైన్ గ్రంథుల నుండి ఉత్పత్తి అవుతాయి. ఇవి మానవ శరీరంలో సూక్ష్మ మోతాదులో ఉత్పత్తి అయినప్పటికీ, వీటి ప్రభావం వలన శరీరంలోని వివిధ సాధారణ జీవనక్రియలైన జీర్ణక్రియ, శారీరక, మానసిక ఎదుగుదల, ప్రత్యుత్పత్తి, మానసిక సమతుల్యత, జీవక్రియలకు తోడ్పడతాయి. మానవుడిలో ఈ హార్మోన్‌లు అసమతుల్యతకు గురి అయినప్పుడు తీవ్రమైన దీర్ఘకాలిక వ్యాధుల బారిన పడతాడు. ఈస్ట్రోజెన్, ప్రొజెస్టిరాన్, ప్రొలాక్టిన్, ఆక్సిటాసిన్ హార్మోన్‌లు స్త్రీలలో రజస్వల, ఋతుచ్రకం, ద్వితీయ లైంగిక లక్షణాలు (Secondary Sexual Characters) సంతానోత్పత్తి, ప్రసవంలో ఉపకరిస్తాయి. ఈ హార్మోన్‌లు అసమతుల్యతల వలన స్త్రీలలో ఋతుచక్ర సమస్యలు (Menstrual Disorders, PCOD) హిర్సుటిజం (అవాంఛిత రోమాలు), సంతానలేమి సమస్యలు వస్తాయి. స్త్రీలలో మెనోపాజ్, రజస్వల అయ్యే సమయంలో హార్మోన్‌ల ప్రభావం ఎక్కువగా ఉంటుంది. మెనోపాజ్‌లో హార్మోన్ హెచ్చుతగ్గుల వలన Hot Flushes, మానసికఅశాంతి, నీరసం, కీళ్ళు, కండరాల నొప్పులు వస్తాయి
కె.ఎల్.వి.ప్రసాద్

(ప్రస్తుతం ఈ పేజీ ఖాళీగా ఉంది)
విజయవంతమైన ఇంగ్లీష్ ఛానల్ ఈతగాళ్ళు జాబితా

ఒక నావికుడు గడ్డి ఒక కట్టలో ఛానల్ అంతటా ఆవిష్కరించారు తరువాత, మాథ్యూ వెబ్ కృత్రిమ తేలే యొక్క చికిత్స లేకుండా క్రాసింగ్ చేయడానికి తొలిసారి . అతని మొదటి ప్రయత్నం విఫలమయింది, కానీ ఆగస్టు 25, 1875 న, అతను డోవర్ నావికాదళం పీర్ నుండి ప్రారంభించారు, సవాలు అలలు ( ఇది 5 గంటల అతనికి ఆలస్యం ), ఒక జెల్లీ ఫిష్ స్టింగ్ ఉన్నప్పటికీ, 21 గంటల, 45 నిమిషాల దాటాయి. 1911 సెప్టెంబరు 6 న 15 విజయవంతం ప్రయత్నాలు తర్వాత, థామస్ విలియం బర్గెస్ 22 గంటల్లో గ్రిస్ Nez డోవర్ నుండి క్రాసింగ్ దీనితో బర్గెస్ వెబ్ యొక్క ఫీట్ నకిలీ ముందు 80 విజయవంతం క్రాసింగ్ల మొత్తం, విజయవంతంగా క్రాసింగ్ చేయడానికి రెండవ వ్యక్తి అయ్యాడు, 35 నిమిషాల . బర్గెస్ తన ఈత ప్రారంభించటానికి ముందు హామ్, గుడ్లు ఒక హృదయపూర్వక భోజనం తిన్న, అతను తన పొడవైన ఈత ఆరు మైళ్ళ నిచ్చి దాటాయి ముందు మాత్రమే 18 గంటలు swum చేసింది . హెన్రీ సుల్లివన్ అతని ఏడవ ప్రయత్నం విజయవంతమైంది . అతను ఆదివారం మధ్యాహ్నం, 1923 ఆగస్టు 5 న 4:20 వద్ద డోవర్ నీటి ఎంటర్, అతని ఈత ప్రారంభమైంది . సరళరేఖ దూరం 22.5 మైళ్ళ అయినప్పటికీ, అనూహ్య వాటర్స్, మోజుకనుగుణముగా అలలు అంచనా 56 మైళ్ళు ఈత వచ్చింది . అతను 27 గంటల 45 నిమిషాల్లో పూర్తి, ఆగస్టు 6 సాయంత్రం 8:05 వద్ద కాలిస్ వద్ద తీరం చేరుకుంది . రెండు ఇతర ఈతగాళ్ళు అదే వేసవి ఈత పూర్తి . ఎన్రిక్ తిఱబొచి, అర్జెంటీనా నుండి, 16 గంటల, 33 నిమిషాల రికార్డ్ సమయం పూర్తి ఛానల్ యొక్క ఫ్రెంచ్ వైపు నుంచి మార్గం ఈదిన మొట్టమొదటి వ్యక్తి మారింది, ఆగస్టు 13 న ఈత పూర్తి . బోస్టన్ అమెరికన్ చార్లెస్ టోథ్ రెండు రోజుల ఈత, సుల్లివన్, తిఱబొచి రెండు ప్రతినిధిగా నుండి అందుకున్న ఒక బహుమతి పూర్తి ఎవరికైనా డైలీ స్కెచ్ అందించే ఒక 1,000 పౌండ్ బహుమతి అవ్వడము లేదు, 16 గంటల, 40 నిమిషాల్లో 1923 సెప్టెంబరు 9, న ఈత పూర్తి చేతిలో ఒక చెక్ ఒడ్డున వేచి డైలీ స్కెచ్ యొక్క
జ్ఞాన సరస్వతి దేవాలయం, బాసర

నిర్మల్ జిల్లాలోనే కాకుండా రాష్ట్రంలోనే ప్రఖ్యాతి చెందిన ఆలయం జ్ఞానసరస్వతి ఆలయం. ఇది నిర్మల్ జిల్లా బాసర మండలం, బాసరలో ఉంది. ఈ ఆలయం నిర్మల్ పట్టణానికి 75 కి.మీ దూరంలో గోదావరి నది ఒడ్డున ఉంది. హైదరాబాదుకు సుమారు 200 కి.మీ. దూరంలో ఉంది. భారతదేశంలో ఉన్న ప్రముఖ సరస్వతీ దేవాలయాల్లో ఒకటి కాశ్మీరులో ఉండగా, రెండవది ఇదేనని చెపపుకోవచ్చు. బాసరలో జ్ఞాన సరస్వతీ అమ్మవారు మహాలక్ష్మి, మహాకాళి సమేతులై కొలువు తీరి ఉన్నారు. ఇక్కడి మందిరం చాళుక్యులకాలంలో నిర్మింపబడింది. ఈ మందిరం సాదా సీదాగా ఎంతో ప్రశాంతమైన వాతావరణంలో ఉంది. బాసర క్షేత్రాన్ని వేదవ్యాసుడు ప్రతిష్ఠించినట్లు స్థలపురాణం చెబుతోంది
తిరుక్కావళంబాడి

తిరుక్కావళంబాడి (Thirukkavalampadi) లేదా తిరునాంగూర్ తిరుపతి ప్రముఖమైన 108 వైష్ణవ దివ్యదేశాలులో ఒకటి. ఇక్కడ గోపాలకృష్ణ పెరుమాల్ దేవాలయం ప్రసిద్ధిచెందినది. శ్లో|| పృధు పుష్ప సరో రమ్యే కావళంబాడి పట్టణే |స్వయంభు వర వైమాన స్థాయీం శెంగమలాభిధామ్‌ ||శ్లో|| నాయకీ మాశ్రితశ్శ్రీవ న్ ప్రాజ్ముఖో రుద్ర సేవితః |గోపాలకృష్ణ భగవాన్ రాజతే కలిజిన్నుతః || తిరుమంగై ఆళ్వార్ జన్మస్థానమైన తిరుక్కుఱైయలూర్. తదీయారాధన చేసిన మంగై మఠము సమీపమున ఉన్నాయి. మంగ మఠములో శ్రీ వీర నరసింహస్వామి సన్నిధి ఉంది. అర్చకులు కీళ్ చాలైలో ఉంటారు. తిరుత్తేవనార్ గొగైకు 1 కి.మీ. దూరములో ఈ క్షేత్రము ఉంది. " మూడు జన్మలు(హిరణ్యకశిప, రావణ, శిశుపాల) భగవంతునితో శతృత్వం వహించి జన్మించిన శిశుపాలుడు చివరకు భగవంతుని చేరుకున్నాడు. అనాది కాలముగా అనేక జన్మ పరంపరలలో భగవంతునితో శతృత్వం వహించి అపచారము చేయుచున్న మనము సర్వేశ్వరుని పొందకపోదుమా! " కురుగూరునంబిగారు అభిప్రాయం. పా|| తావళన్దులగమళమ్‌ తడమలర్ ప్పొయ్‌గై పుక్కునావళ నవిన్ఱజ్గేత్త నాగత్తిన్ నడుక్కమ్‌ తీర్తాయ్మావళమ్‌ పెరుగి మన్నుమఱైయవర్ వాళమ్‌, నాజ్గైక్కావళమ్బాడిమేయ కణ్ణనే కళైగఱియే
తిరువెళ్ళక్కుళమ్

తిరువెళ్ళక్కుళమ్‌ (Thiruvellakkulam) లేదా అణ్ణన్ కోయిల్ ఒక ప్రసిద్ధిచెందిన 108 వైష్ణవ దివ్యదేశాలు లో ఒకటి. తిరుమంగై ఆళ్వార్గ దేవిమార్లగు (భార్య) కుముదవల్లి నాచ్చియార్ ఈ తిరువెళ్లక్కొళ తీర్థమునందే అవతరించిరి. కీళ్‌చాలైకు (తిరుత్తేవనార్ తొగైకు) పశ్చిమంగా 1 కి.మీ. దూరంలో ఉంది. "అణ్ణన్ కోయిల్ అనియే చెప్పాలి." వసతులు లేవు. " ముముక్షువునకు సంసారబీజము నశింపవలెను. పేడపురుగు పేడలో తిరుగుచున్నను ఆపేడ దానికి అంటనట్లుగా ముముక్షువైనవాడు సంసారములో నుండినను సంసారముతో సంబంధము లేకుండ నుండాలి. అలా ఉంటే సంసారబీజము నశిస్తుంది. అలాంటి వారు జివన్ముక్తుడ్సిన జనకచక్రవర్తి వంటివారు." అన్నది ఆళ్వారుల అభిప్రాయం